Høgli: – Katastrofe om Glimt og TIL rykker ned
FCK-backen følger norsk fotball tett fra København og liker dårlig at lagene hans sliter i bunnen av Tippeligaen. – Det er en kjedelig situasjon. Nå er det viktig at ledertypene trer frem, at samholdet er sterkt og at det blir mer ros i hverdagen. Nå må man stå sammen, ingen kan «gjemme» seg og alle må være med å ta ansvar, er oppfordringen fra den tidligere Glimt- og TIL-spilleren.Høgli mener det vil være tragisk dersom det skulle gå så langt at de to nordnorske lagene rykker ned. – Rent sportslig vil det være en katastrofe. Det vil være grusomt selv om bare ett av lagene skulle rykke ned. Det er mange år siden det ikke var nordnorske lag i norsk toppfotball, sier Høgli. Selv spilte han over 100 kamper for Tromsø og over 30 for Glimt før han ble proff i belgiske Club Brugge. Nå er han snart med den første av to sesonger i FC København. I ettermiddag får nordlendingen trolig sin første cupfinale som spiller. Han kom aldri på banen da Bodø Glimt spilte cupfinale mot Rosenborg i 2003, og da Tromsø var på Ullevaal i 2012 hadde Høgli allerede forlatt. Men når Vestsjælland står på andre banehalvdelen i Parken klokken 16.00, er 31-åringen klar.– Det blir spennende. Men det var også grunnen til at jeg valgte nettopp FC København. Det er en stor klubb og her er det muligheter til å vinne noe, sier Tom Høgli, som har brukt tid på å komme tilbake i slag etter at han var ute i tre uker med en hamstringskade. – Det var selvsagt ubeleilig, men jeg jobber veldig hardt med å komme fullt tilbake. Muskulært er alt som det skal være. – Hvordan har det første året under Ståle Solbakken vært? – Som forventet. Ståle er en veldig kunnskapsrik, tydelig, klar og sterk leder. De t var det inntrykket jeg hadde på forhånd, og det viste seg å stemme.
På vei til dansk cupfinalefest i Kongens by er Tom Høgli (31) oppriktig bekymret for gamleklubbene Tromsø og Bodø Glimt.